उत्तर भारत में लगे भूकम्प के कई झटके  
दिल्ली पंजाब, हरियाणा, हिमाचल प्रदेश, उत्तराखण्ड और चण्डीगढ़ सहित उत्तर भारत के कई हिस्सों में भूकम्प के हल्के झटके महसूस किए गए।
दिल्ली पंजाब, हरियाणा, हिमाचल प्रदेश, उत्तराखण्ड और चण्डीगढ़ सहित उत्तर भारत के कई हिस्सों में सोमवार सुबह भूकम्प के हल्के झटके महसूस किए गए। भूकम्प की वजह से कहीं से भी जान-माल के नुकसान की तत्काल कोई सूचना नहीं है।  भारतीय मौसम विज्ञान विभाग के एक अधिकारी ने बताया, "भूकम्प की तीव्रता रिक्टर पैमाने पर 4.6 मापी गई। भूकम्प के झटके कुछ सेकंड तक महसूस किए गए। भूकम्प का केंद्र उत्तराखण्ड के चमोली क्षेत्र में था।"  शिमला से प्राप्त समाचारों के अनुसार मौसम विज्ञान विभाग के निदेशक मनमोहन सिंह ने बताया, "शिमला, सिरमौर, कांगड़ा और चम्बा जिलों में भूकम्प के झटके महसूस किए गए।"